ALGTEKST-TERVIKTEKST

Kinnitatud Tallinna Tehnikaülikooli senati 07.10.2024 otsusega nr 27

**I ja II kõrgharidusastme üliõpilaste 2025/2026. õa vastuvõtutingimused**

Tuginedes Tallinna Tehnikaülikooli põhikirja § 9 punktile 9 ja Tallinna Tehnikaülikooli I ja II astme tasemeõppe vastuvõtueeskirja § 2 lõikele 2

senat OTSUSTAB:

1. Kinnitada bakalaureuse-, integreeritud ja rakenduskõrgharidusõppesse kandideerimise konkursitingimused, lävendid ja piirarvud 2025/2026. õppeaasta vastuvõtuks ([lisa 1](https://oigusaktid.taltech.ee/wp-content/uploads/2022/11/VV-tingimused-lisa-1-ja-2-2025-26_lisa_1.xlsx)).
2. Kinnitada magistriõppesse kandideerimise hariduse nõuded, konkursitingimused, lävendid ja piirarvud 2025/2026. õppeaasta vastuvõtuks ([lisa 2](https://oigusaktid.taltech.ee/wp-content/uploads/2022/11/VV-tingimused-lisa-1-ja-2-2025-26_lisa_2.xlsx)).
3. Moodustada kuni 15 õppekohta silmapaistvaid sportlikke tulemusi saavutanud sportlastele.
4. Kandideerida ei saa Venemaa Föderatsiooni ega Valgevene kodanik, kellel ei ole kehtiva korra kohaselt võimalik taotleda pikaajalist viisat või elamisluba õppimiseks või kehtivat õiguslikku alust õppekavajärgse nominaalse õppeaja lõpuni riigis viibida.
5. Moodustada sihttoetuse arvelt neli sihtstipendiumiga kohta infotehnoloogia teaduskonna bakalaureuseõppe õppekavale Küberturbe tehnoloogiad ja kaks sihtstipendiumiga kohta inseneriteaduskonna bakalaureuseõppe õppekavale Integreeritud tehnoloogiad Ukraina kodakondsusega täiskoormusega õppivatele välisüliõpilastele, kes on saavutanud parimad tulemused 2025/2026. õppeaasta vastuvõtutingimuste täitmisel vastavalt vastuvõtukomisjoni otsusele ja Õppekorralduse eeskirja §-le 14.
6. Otsus jõustub allkirjastamisel.